கேள்வி: ஒளி விளக்கு - இசை குறித்து விரிவாக சொல்லுங்கள்.
பதில்: இப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை வாலி (கவிஞர்) எழுதினார். ஒரு காட்சியில் ராமச்சந்திரன் குடிகாரராக நடித்தார். குடித்துவிட்டு ஒரு பாடலைப் பாடுவதாக நடிக்க வேண்டியிருந்தது. பொதுவாக படங்களில் புகைபிடிப்பதையும் குடிப்பதையும் தவிர்ப்பவரான ராமச்சந்திரன் குழப்பத்தில் ஆழ்ந்தார். குழப்பம் குறித்து வாலியை அணுகினார், அவர் ஒரு தீர்வை வழங்கினார்: ராமச்சந்திரனின் கதாபாத்திரம் குடிபோதையில் இருக்கும், ஆனால் அவரது மனசாட்சி அவரை கேள்வி கேட்டுப் பாடுவது போல அமேக்கலாம் என்றார். பின்னர் ராமச்சந்திரன் வாலியிடம் பல்லவியைக் கேட்டார், வாலி "தைரியமாகச் சொல் நீ மனிதன் தானா, நீ தான் ஒரு மிருகம், இந்த மதுவில் விழும் நேரம்" என்ற வரிகளை எழுதினார், அது ராமச்சந்திரனை மிகவும் கவர்ந்தது. "ஆண்டவனே உன்" பாடல் சிவரஞ்சனி ராகத்தில் அமைக்கப்பட்டுள்ளது. "நான் கண்ட கனவில்" பாடல் இந்தி மூலப் பாடலான "ஜிந்தகி மெய்ன் பியார் கர்ணா" மற்றும் போர்த்துகீசிய பாடலான "அந்தோரின்ஹா ​​பிரேதா" ஆகியவற்றை அடிப்படையாகக் கொண்டது. "விசில்ஸ், சிப்ஸ் அண்ட் ட்ரங்கன்னெஸ்" என்ற இசைக்கருவிப் பகுதி இசைத்தட்டில் சேர்க்கப்படவில்லை.
கேள்வி: ஒளி விளக்கு - வெளியீடும் வரவேற்பும் குறித்து விரிவாக சொல்லுங்கள்.
பதில்: ஒளி விளக்கு 1968 செப்டம்பர் 20 அன்று வெளியானது. மற்றும் ஜோதி பிக்சர்சால் விநியோகம் செய்யப்பட்டது. இரண்டு நாட்களுக்குப் பிறகு, தி இந்தியன் எக்ஸ்பிரசின் விமர்சகர் படத்தை கேலி செய்தார். விமர்சகர் ராமச்சந்திரன், ஜெயலலிதா ஆகியோரின் நடிப்பை விமர்சித்தார், ஆனால் ஜானகியின் நடிப்பைப் பாராட்டினார். 1968 அக்டோபர் 6 அன்று, ஆனந்த விகடன் பத்திரிகை பலரால் கூட்டாக செய்யப்பட்ட ஒரு விமர்சனத்தை வெளியிட்டது, அவர்களில் பெரும்பாலோர் படம் குறித்து நேர்மறையான கருத்தைத் தெரிவித்தனர். ஒளி விளக்கு ராமச்சந்திரனின் தொழில் வாழ்க்கையில் பதினொன்றாவது திருப்புமுனையாகும். வரலாற்றாசிரியர் ராண்டார் கையின் கூற்றுப்படி, இந்த படம் "1968 ஆம் ஆண்டின் மிகப்பெரிய வெற்றிப் படங்களில் ஒன்றாகும்", மேலும் இலங்கையில் கூட நன்கு ஓடியது. கொழும்பில் உள்ள ஜைன்ஸ்தான் திரையரங்கில், இது 150 நாட்களுக்கு மேல் ஓடியது. Colombo Diary of Teenage Years (1965-1970) |url=https://sangam.org/from-sachis-files-chapter-20/ |url-status=live |archive-url=https://web.archive.org/web/20221204053729/https://sangam.org/from-sachis-files-chapter-20/ |archive-date=4 December 2022 |access-date=4 December 2022 |website=Ilankai Tamil Sangam}}
கேள்வி: ஒளி விளக்கு - மரபு குறித்து விரிவாக சொல்லுங்கள்.
பதில்: 1984 ஆம் ஆண்டு ராமச்சந்திரன் உடல் நிலை பாதிக்கபட்டு நியூயார்க்கின் புரூக்ளின் மருத்துவமனையில் அனுமதிக்கப்பட்டபோது, தமிழ்நாட்டில் உள்ள திரையரங்குகளில் திரைப்படங்களைத் திரையிடுவதற்கு முன் ஜானகி கண்ணீர் மல்க ​​"ஆண்டவனே உன்" பாடலுக்கு வாயசைக்கும் காட்சிகள் ஒளிபரப்பபட்டன.